**Fra:** Karen Leth Jensen <klj@forsikringogpension.dk>

**Sendt:** 14. maj 2014 14:31

**Til:** Tony Gønge Nielsen

**Emne:** SV: Høring over ny feltlåsningsbekendtgørelse

Kære Tony

Jeg har haft bekendtgørelsen ude at vende hos vores medlemmer. De har ikke de store bemærkninger.

Dog synes vi helt overordnet, at det er for løst at bruge et ”m.v.” i bekendtgørelsestekst, når denne definerer indkomster og fradrag, som den skattepligtige ikke kan rette selv – og som af samme grund er underlagt andre ansvarsregler end oplysninger i felter, der kan ændre af den skattepligtige.

Konkret er vi faldet over det i  § 3, nr. 20).

”20) Indskud på arbejdsgiveradministreret alderspension, gruppeliv m.v. fratrukket i lønindkomst.”

Kan det passe, at teksten matcher rubrikteksterne fra årsopgørelsen? I forhold til en rubriktekst, så må der være plads til – og behov for -  at gøre bekendtgørelsesteksten udtømmende.

For at pege præcist på, hvad det er for nogle indtægter, der er omfattet af nr. 20, er det vel bl.a. vigtigt, at slå fast, at der er tale om indtægter, der er skattepligtige, men som der er givet ”teknisk bortseelse” for af rent administrative årsager. Hvis ikke dette indgå, så er der vel ret beset mange indkomster, der kan falde ind under definitionen.

Tilsvarende kan formentlig anføres for mange af de øvrige numre, der indeholder et ”m.v.”

Ellers har vi ikke noget til bekendtgørelsen.

Mvh

Karen

**Forsikring & Pension**

Pension

Karen Leth Jensen

Chefkonsulent

Dir. 41 91 90 74

[klj@forsikringogpension.dk](file:///C:\Users\w17776\AppData\Local\Microsoft\Windows\Temporary%20Internet%20Files\Content.Outlook\60DESI21\ase@forsikringogpension.dk)

Forsikring & Pension

Philip Heymans Allé 1

2900 Hellerup

Tlf. 41 91 91 91

Fax. 41 91 91 92

[www.forsikringogpension.dk](file:///C:\Users\w17776\AppData\Local\Microsoft\Windows\Temporary%20Internet%20Files\Content.Outlook\60DESI21\www.forsikringogpension.dk)